Čiližský potok

Čiližský potok je pozostatok bočného ramena Dunaja, ktorý mal v minulosti veľkú vnútrozemskú deltu. Vtedy sa rameno oddelilo už pri Čilistove (časť Šamorína) a tieklo cez Podunajskú nížinu k obci Číčov, kde sa vrátilo do Dunaja. Od 17. storočia sa tok potoka postupne skracoval pre protipovodňové opatrenia, napriamovanie toku Dunaja a odvodňovanie Podunajskej nížiny. V 20. storočí prebehli vodohospodárske zásahy, ktoré vody potoka presmerovali do odvodňovacích kanálov, preto donedávna boli bez vody temer 2 tretiny tohto potoka s celkovou dĺžkou 33,5 km.

Bratislavské regionálne ochranárske združenie inicovalo projekt obnovy Čiližského potoka, účelom ktorého je obnova pre lokálnu faunu a flóru dôležitých mokradí, a to rekonštrukciou súčasných a stavbou nových stavidiel.

Súčasťou obnovy je projekt Revitalizácia Čiližského potoka spoločnosti Vodotika a.s., cieľom ktorého je sprietočnenie potoka až po ústie do Lyonského kanála.

Referencie 

Potoky na Slovensku
Povodie Dunaja
Vodné toky v okrese Dunajská Streda